Han er kun 22 år, fyldt med selvtillid og dansk landsholdsspiller. Siden Riza Durmisi i foråret kæmpede sig tilbage på holdet i Brøndby IF, har backen leveret store og meget solide præstationer for både Brøndby og det danske landshold, som han fik debut for den 8. juni i år.

Backen, der har kontraktudløb om mindre end et år, er at finde i startopstillingen, når Brøndby på søndag får besøg af ærkerivalerne FC København i det derby, der oftest er intenst på banen såvel som på banen.

Læs også: Før Brøndby-FCK: Stjernernes bedste derby-minder

Og nu kaster Durmisi brænde på bålet forud for opgøret.

Således fortæller 22-årige Durmisi, at han ikke er imponeret af modstanderklubbens fans.

Læs også: Brøndby jubler over Kahlenbergs klarmelding

- Det er jo de her kampe, vi lever for som spillere, og jeg er ikke tvivl om, at det bliver en spændende kamp, hvor vi møder et hold, der er inde i en god stime. Det handler om at være bedst på dagen, og i de her kampe bliver der gået til stålet og nogle gange bliver der gået lidt over stregen. Det skal der også være plads til. Fordelen for os er, at vi har trofaste fans, der støtter os altid, hvor de har medløber-fans, siger Riza Durmisi til tipsbladet.dk.

Medløber-fans? Den kommentar kommer nok til at hidse nogle folk op, fortæller vi Riza Durmisi, der uddyber sit citat.

- Det er der nok ingen tvivl om. Det er bare ikke ondt ment, når jeg siger det: Det er sandheden - om man kan lide det eller ej. Når det går godt for dem, har de mange fans, men når det ikke går godt, har de ikke mange fans.

- Det er stik modsat af vores fans, der bakker os op under alle omstændigheder. De er der altid, og de vil være der for os. Se bare på den sæson, hvor vi var tæt på at rykke ned. Vores fans er fantastiske.

- Selvfølgelig skal jeg også passe på med, hvad jeg siger, men jeg har aldrig haft et problem med at sige sandheden. Det er ikke negativt ment, når jeg siger det, for det kunne lige så godt have været en anden klub i Danmark, jeg havde talt om. Jeg siger bare, at FCK har fans, der er medløbere, forklarer Riza Durmisi.

Er du tændt til det her opgør, spørger vi Durmisi i slipstrømmen på hans vurdering af FC Københavns tilskuere.

- Selvfølgelig. Det her er det fedeste, det er livet, og det bliver ikke bedre end at spille mod FCK. Men man skal også passe på med ikke at være overtændt, så man skal gå ind til opgøret med samme mentalitet som til alle andre kampe. Men det er klart, at det sætter en lidt ekstra op, når den første tackling bliver sat ind, og der bliver skreget fra lægterne. Det er med til at løfte os som hold, og fansene får som altid en stor rolle i kampen.

Og så er det vel de tre point det handler om?

- Vi går ind til alle kampe for at vinde, men hvis du ikke kan vinde, handler det om at holde nullet, for så får du med sikkerhed point. Vi satser 100 procent på at vinde kampen, og hvis det ikke lykkes, går vi efter det næstbedste: At holde nullet.

Riza Durmisi har spillet 71 gange i Superligaen for Brøndby. Når han går på banen søndag klokken 13.00, bliver det derby-opgør nummer fem for den 22-årige landsholdsspiller.

Et tjek viser, at det måske er en sandhed med modifikationer. I hvert fald en sandhed, der ikke helt er målbar i forhold til tilskuergennemsnittet på hjemmebane:

Brøndby IF:



Sæson: Tilskuertal i gennemsnit: Procentvis stigning/fald ift. året før: Slutplacering: 2014/2015 15143 -4,90% 3 2013/2014 15931 73,80% 4 2012/2013 9166 -27,30% 9 2011/2012 12600 -1,90% 9 2010/2011 12849 -10,60% 3 2009/2010 14372 -15,00% 3 2008/2009 16908 5,20% 3 2007/2008 16069 15,20% 8 2006/2007 13944 6

FC København:



Sæson: Tilskuertal i gennemsnit: Procentvis stigning/fald ift. året før: Slutplacering: 2014/2015 15448 -1,70% 2 2013/2014 15720 -1,30% 2 2012/2013 15926 2,50% 1 2011/2012 15540 -10,30% 2 2010/2011 17317 -5,60% 1 2009/2010 18336 1,50% 1 2008/2009 18061 -0,50% 1 2007/2008 18153 -19,90% 3 2006/2007 22667 1

Kilde: Superstats.dk